fr hu hu hu hu hu hu hu hu hu hu en hu hu hu hu hu en hu hu hu hu hu de ca cs hu ca hu hu fr hu hu hu hu hu hu fr hu pl hu en hu es hu hu hu hu hu en hu hu hu hu hu hu en en hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu
Aylesbury a délkelet-angliai Buckinghamshire megye székhelye. Londontól 58 kilométerre található A város lakossága a 2011-es népszámlálás szerint 58 740 fő.
Pozíció az Egyesült Királyság térképén
é. sz. 51° 49′ 00″, ny. h. 0° 48′ 45″51.8168, -0.8124Koordináták: é. sz. 51° 49′ 00″, ny. h. 0° 48′ 45″51.8168, -0.8124
A Wikimédia Commons tartalmaz Aylesbury témájú médiaállományokat.
2 Kultúra és közösségi élet
A település neve óangol eredetű. Legkorábban Æglesburghként említették, ami „Aegel erődjét” jelenti, annak ellenére, hogy Aegel nevű hely semmilyen feljegyzésben nem szerepel. Egy 1985-ben, a belvárosban elvégzett ásatás során egy vaskori erőd maradványára bukkantak a korai 4. századból. Aylesbury az ősi britonok egyik támpontja volt, amit az angolszászok foglaltak el később 571-ben és emeltek ott egy erődöt vagy várat, amire a város szász hangzású neve is utalhat.
Az angolszász időkben Aylesbury fontos piaci város volt. Itt temették el Szent Osythot, akinek síremléke zarándokok közkedvelt célpontja. A normann hódítás idején Hódító Vilmos a saját udvari birtokához csatolta Aylesbury Manort, és a Domesday Bookban is mint királyi tulajdon szerepel.
1450-ben a yorki érsek, John Kemp egyházi intézményt alapított Aylesburyben Guild of St Mary néven, ami később helyi méltóságok találkozóhelye és nem egyszer politikai cselszövések központja lett. Jelentős szerepet kapott a rózsák háborúja végső kimenetelében is.
1529-ben VIII. Henrik a várost Buckinghamshire megye székhelyévé tette. A pletykák szerint azért, mert a birtok Thomas Boleynhez, a későbbi királyné, Anne Boleyn apja birtokához tartozott, és a király így próbálta leendő apósa kegyeit elnyerni.
A polgárháború idején a város kiemelt szerepet kapott, Oliver Cromwell erőinek egyik jelentős központjaként a parlamentalisták oldalán. Aylesburyben, több piaci városhoz hasonlóan jelentős számú puritán élt, akik elkötelezett köztársaságpártiak voltak. Itt vívták 1642-ben az Aylesbury-i csatát is, amely a parlamentalisták győzelmével végződött.
Az Aylesburytől délnyugatra található Hartwellben halt meg száműzetése alatt Mária Jozefina francia királyné, XVIII. Lajos felesége 1810-ben. Ő volt az egyetlen franca királyné, akit angol földbe temettek. A Westminsteri apátságban helyezték nyugalomra, bár férje kérésére később Szardíniában temették el.
A város az 1960-as években ismét a figyelem középpontjába került, amikor az Aylesbury Királyi Bíróságon folyt a Nagy vonatrablás vádlottjainak tárgyalása. Magára a rablásra 1963-ban került sor Ledburnnél, tíz kilométerre Aylesburytől.
A 2005-ös londoni terrortámadás egyik elkövetője, a jamaicai születésű Germaine Lindsay, Aylesburyben bejelentetett hivatalos lakcímmel rendelkezett a merénylet idején.
Kultúra és közösségi életSzerkesztés
A városban számos pub és night club található, továbbá a Queens Park Centre az ország legnagyobb független művészeti központja.
A helyi újság a Bucks Herald, a rádió pedig a Mix 96.
Az új építésű, 42 millió fontba került Aylesbury Waterside Színház 2010 októberében nyitotta meg kapuit, és 1200 férőhellyel rendelkezik.
A város két félprofi labdarúgócsapattal rendelkezik: Aylesbury FC és Aylesbury United. A helyi krikettcsapatot 1837-ben alapították és a legnagyobb sikereit az 1950-es és az 1980-as években érte el.
Ez a szócikk részben vagy egészben az Aylesbury című angol Wikipédia-szócikk fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
Aylesbury Town Council (angol nyelven). [2013. április 5-i dátummal az eredetiből archiválva].
Földrajzportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Aylesbury&oldid=21748569”
Utoljára szerkesztve 2019. szeptember 28., 15:15-kor
A lap utolsó módosítása: 2019. szeptember 28., 15:15
A lap szövege CC BY-SA 3.0 alatt érhető el, ha nincs külön jelölve.